De første atlasene som kom, ble ikke kalt atlas da de kom ut. Den første boka som kunne kalles atlas, ble laget ut ifra geografen Klaudios Ptolemaios' beregninger. Ptolemaios jobbet i Alexandria rundt år 150. Den første utgaven ble utgitt i Bologna i 1477, og var illustrert med 27 kart, men det er uvisst om disse kartene var innpregede utgaver av Ptolemaios' originalkart, eller om de var konstruert av greske lærde i middelalderen ut ifra Ptolemaios' tekster.